2400 പേര്ക്കുകൂടി കോവിഡ്: രോഗമുക്തി 2091, ടിപിആര് 12.29 കോഴിക്കോട്: ജില്ലയില് ഇന്നലെ 2400 കോവിഡ് പോസിറ്റീവ് കേസുകള് കൂടി റിപ്പോര്ട്ട് ചെയ്തതായി ജില്ലാ മെഡിക്കല് ഓഫീസര് അറിയിച്ചു. 25 പേരുടെ ഉറവിടം വ്യക്തമല്ല. സമ്ബര്ക്കം വഴി 2367 പേര്ക്കാണ് രോഗം ബാധിച്ചത്. ഇതര സംസ്ഥാനങ്ങളില് നിന്നും വന്ന അഞ്ചു പേര്ക്കും മൂന്ന് ആരോഗ്യ പ്രവര്ത്തകര്ക്കും രോഗം സ്ഥിരീകരിച്ചു. 19,782 പേരെ പരിശോധനയ്ക്ക് വിധേയരാക്കി. ജില്ലയിലെ കോവിഡ് ആശുപത്രികള്, എഫ്എല്ടിസികള്, വീടുകള് എന്നിവിടങ്ങളില് ചികിത്സയിലായിരുന്ന 2091 പേര് കൂടി രോഗമുക്തി നേടി. 12.29 ശതമാനമാണ് ടെസ്റ്റ് പോസിറ്റിവിറ്റി നിരക്ക്. രോഗം സ്ഥിരീകരിച്ച് 21,521 കോഴിക്കോട് സ്വദേശികളാണ് ചികിത്സയിലുള്ളത്.